Държавен вестник, бр. 59, 2014 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  59
ставителя за получаване на призовки в 
писмена форма съгласно Член 16.3 от 
настоящия Договор;
(и) на или преди Датата на приключване 
Мениджърите да са получили стано­
вища, които по форма и съдържание 
удовлетворяват Мениджърите, както 
следва:
	
(i) правно становище на Министъра 
на правосъдието на Република 
България по българското право;
	
(ii) правно становище на „Томов&Томов“, 
правни съветници на Емитента по 
българското право;
	
(iii) правно становище на адвокатско 
дружество „Цветкова, Бебов и 
съдружници“, правни съветници 
на Мениджърите по българското 
право; и
	
(iv) правно становище на Freshfields 
Bruckhaus Deringer LLP, правни 
съветници на Мениджърите по 
английското право;
(й) на или преди Датата на приключване на 
Мениджърите да се предадат, заверени 
от компетентен орган на Емитента, ко­
пия от: а) относимите части от Закона 
за държавния бюджет на Република 
България за 2014 г.; б) решението на 
Министерския съвет за упълномоща­
ване на Министъра на финансите да 
емитира Облигациите; в) решението 
на Министерския съвет за одобряване 
на Споразуменията и предлагане на 
съответен законопроект за ратификация 
от Народното събрание; г) Закона за 
ратификация на Договора за фискално 
агентство, на Договора за подписка и на 
Акта за поемане на задължения, така 
както е приет от българското Народно 
събрание („Законът за ратификация“) 
и публикуван в „Държавен вестник“ с 
указ на Президента на Република Бъл­
гария; и д) всички други допълнителни 
одобрения, необходими за емитирането 
на Облигациите от Емитента, с които 
Емитентът следва да се е сдобил;
(к) към Датата на приключване (i) направе­
ните от Емитента в настоящия Договор 
декларации и гаранции са верни, точни 
и правилни към и все едно са направени 
на Датата на приключване и Емитен­
тът е изпълнил всички свои съответни 
задължения по настоящия Договор, 
които е следвало да бъдат изпълнени 
на или преди Датата на приключване, 
и (ii) за тази цел на Мениджърите е 
предоставено удостоверение, подписано 
от надлежно оправомощен представител 
на Емитента с дата – Датата на при­
ключване – и потвърждаващо, че след 
Датата на подписване (а) не са настъ­
пили неблагоприятни промени, нито 
каквито и да било събития, предпола­
гащи бъдещи неблагоприятни промени, 
в състоянието на Емитента, които са 
от съществено значение в контекста 
на емитирането на Облигациите; и (б) 
Конституционният съд на Република 
България („Конституционният съд“) 
не е бил сезиран с искане за обявяване 
на противоконституционност на Зако­
на за ратификация или – след като е 
бил сезиран с подобни искания срещу 
Закона за ратификация – всички те са 
били отхвърлени;
(л) от Датата на подписване до и включи­
телно Датата на приключване по мне­
ние на Мениджърите не е настъпило 
никое от обстоятелствата, описани в 
Член 11.1 (г); и
(м) считано от (и включвайки) Датата на 
подписване до (и включвайки) Датата 
на приключване не е имало публично 
съобщение от Moody’s Investors Service 
Ltd или Standard & Poor’s Credit Market 
Services Europe Limited, подразделение 
на The McGraw-Hill Companies Inc. 
или Fitch Ratings Ltd., че съответната 
агенция е ревизирала в посока надолу 
или е оттеглила, или е поставила на 
преразглеждане или под „кредитно 
наблюдение“ с отрицателни ефекти 
(или друга подобна публикация за 
формално преразглеждане от съответ­
ната рейтингова агенция) който и да 
бил съществуващ кредитен рейтинг, 
определен за Емитента, Облигациите 
или за дългосрочната задлъжнялост 
на Емитента.
Мениджърите могат по своя преценка да 
се откажат изцяло или частично от спазва­
нето на което и да е от условията, посочени 
по този Член 7.4.
8. КОМИСИОНИ
Като възнаграждение за задълженията, 
поети от Мениджърите по настоящия Дого­
вор, Емитентът приема да заплати в полза 
на Мениджърите комбиниран комисион за 
управление и записване, както е уговорено в 
отделно Мандатно писмо с дата 8 май 2014 г. 
(„Мандатното писмо“), сключено между Ме­
ниджърите и Емитента. 
9. РАЗХОДИ
Мениджърите и Емитентът са сключили 
отделно споразумение относно разноските и 
разходите, свързани с Облигациите, съгласно 
Мандатното писмо. 
10. ОБЕЗЩЕТЕНИЯ
10.1. Емитентът се задължава към всеки от 
Мениджърите, че ако който и да е Мениджър 
или свързано с него лице или лице, което 
контролира такъв Мениджър по смисъла на 
Раздел 15 от Закона за Ценните книжа или